EELNÕU 2020/277

								KOMISJONID:

eelarve- ja arengu-	JK	
haridus-		
kultuuri- 		
majandus-		
revisjoni-		
sotsiaal- 		

VILJANDI LINNAVOLIKOGU

MÄÄRUS

27. august 2020   nr

Viljandi linna andmekogude asutamise ja
andmekogude põhimääruste kinnitamise volituse andmine

Määrus kehtestatakse kohaliku omavalitsuse korralduse seaduse § 22 lõike 2 ja avaliku teabe seaduse § 431 alusel.

§ 1. Delegeerida Viljandi Linnavalitsusele Viljandi linna ametiasutuste ja hallatavate asutuste ülesannete täitmisega seotud andmekogude asutamine ja andmekogude põhimääruste kinnitamine.

§ 2. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ene Rink
Esitatud: 
Esitaja: Viljandi Linnavalitsus			Ettekandja: Ene Rink
Lk arv: 
Hääletamine: poolthäälteenamus

Seletuskiri
Viljandi linna andmekogude asutamise ja 
andmekogude põhimääruste kinnitamise volituse andmine

Eelnõu eesmärk on volitada Viljandi Linnavalitsust korrastama andmekogude kasutamist, neid asutama (mis tähendab lepingule lisaks põhjalikumat kinnitust nende vajalikkuseks) ja kinnitama andmekogude põhimäärusi.

Kohaliku omavalitsuse korralduse seaduse § 22 lõike 2 kohaselt otsustab kohaliku omavalitsuse või kohaliku omavalitsuse üksuse pädevusse antud õigusaktiga küsimused omavalitsusüksuse nimel volikogu. Volikogu võib küsimuste lahendamise volitada linnavalitsusele.

Avaliku teabe seaduse § 431 kohaselt on andmekogu riigi, kohaliku omavalitsuse või muu avalik-õigusliku isiku või avalikke ülesandeid täitva eraõigusliku isiku infosüsteemis töödeldavate korrastatud andmete kogum, mis asutatakse ja mida kasutatakse seaduses, selle alusel antud õigusaktis või rahvusvahelises lepingus sätestatud ülesannete täitmiseks.
Andmekogus töödeldavate korrastatud andmete kogum võib koosneda ka üksnes teistes andmekogudes sisalduvatest unikaalsetest andmetest. Andmekogusse andmete kogumisel lähtutakse andmete ühekordse küsimise põhimõttest.

Viljandi Linnavalitsus kasutab täna 56 digitaalset andmekogu, neist 18 on riiklikku andmekogu. Ülejäänud on eraõiguslike juriidiliste isikute omandis ning nende kasutamine on linnale vajalik seaduses ja selle alusel antud õigusaktis sätestatud ülesannete täitmiseks.

Eraõigusliku juriidilise isiku omandis olevad andmekogud tuleb meil ära defineerida ja kirjeldada. Selleks on vaja need asutada ning kinnitada nende põhimäärus, juhul kui selle kohta ei ole omanik nimetatud asju teinud.

Sageli pakuvad eraõiguslikud juriidilised isikud sama andmekogu kasutamiseks nii avalik-õiguslikele asutustele kui ka erafirmadele. Nõuded turvaklasside ja turbeastmete osas on selles osas erinevad ning sõltuvad sellest, milliseid andmeid tuleb töödelda. 

Täna on linnavalitsuse andmekogude seadusliku kasutuse aluseks üldjuhul andmekogu omaniku poolt koostatud põhimäärused ja andmekogude kasutamiseks sõlmitud lepingud. Kohaliku omavalitsuse koostatud asutamisotsused ja põhimäärused annavad selgema ülevaate ja kirjeldavad andmekogusid põhjalikumalt ning vajadusel võimaldavad linnavalitsusel määrata kõrgemaid turvaklasse ja turbeastmeid. 

Kulu volituse andmisega linnale ei teki.

(allkirjastatud digitaalselt)
Kadri Kobin
asjaajamisteenistuse juht

(allkirjastatud digitaalselt)
Ene Rink
linnasekretär